Tšekin jääkiekkomaajoukkue

Tšekin jääkiekkomaajoukkue edustaa Tšekin tasavaltaa jääkiekossa. Tšekki kuuluu jääkiekon suurmaihin. Joukkue menestyi parhaiten vuosituhannen vaihteessa, kun se voitti olympiakultaa vuonna 1998 ja jääkiekon maailmanmestaruuden kolme kertaa peräkkäin vuosina 1999–2001. Maan viimeisin maailmanmestaruus on vuodelta 2010. Vuonna 2021 maassa oli 200 jäähallia sekä yli 95 000 rekisteröityä miesjääkiekkoilijaa. 

Maa on ollut Kansainvälisen jääkiekkoliiton IIHF:n jäsen jo vuodesta 1908 alkaen. Sitä pidetäänkin joskus yhtenä samana vuonna syntyneen IIHF:n perustajajäsenistä. Tarkalleen ottaen tuolloin ei ollut kyse Tšekin tasavallasta tai sen edeltäjävaltiosta Tšekkoslovakiasta, vaan Böömistä. Böömi ei ollut itsenäinen valtio, vaan osa Habsburgien valtakuntaa. Böömin edustajat eivät myöskään ottaneet osaa IIHF:n perustavaan kokoukseen toukokuussa toisin kuin varsinaiset perustajajäsenet, vaan liittyivät mukaan vasta myöhemmin saman vuoden aikana marraskuussa, kuitenkin jo ennen joulukuista Böömin oman jääkiekkoliiton perustavaa kokousta. 

Tšekin maajoukkue oli vuonna 2023 Kansainvälisen jääkiekkoliiton IIHF:n ylläpitämällä rankinglistalla 8. sijalla. Se on joukkueen kaikkien aikojen huonoin sijoitus. Joukkue pelaa punaisissa ja valkoisissa pelipaidoissa. Joukkueen tunnuksena on ollut vuodesta 2018 alkaen leijonan pää, joka korvasi aiemmin käytetyn Tšekin vaakunan.

Historiaa 
Böömissä pelattiin jääkiekkoa jo 1800-luvulla, ja se olikin yksi ensimmäisistä paikoista Euroopassa, jossa peliä pelattiin. Tšekin jääkiekkomaajoukkuetta edelsi Böömin jääkiekkomaajoukkue, sittemmin Tšekkoslovakian jääkiekkomaajoukkue, jolla oli useita maailmanmestaruusmitaleita. Joukkueen merkittäviä hahmoja olivat aikanaan Václav Nedomanský ja Jan Suchý. Tšekkoslovakian hajotessa Tšekki sai edustuspaikan korkeimmalla tasolla, A-sarjassa, Slovakian joukkue aloitti C-sarjan karsijana. Ensimmäiset maailmanmestaruuskilpailunsa Tšekki pelasi Saksassa vuonna 1993 saavuttaen pronssia.

2000-luvulla 
Vuonna 2004 Tšekki järjesti ensimmäiset kotikisansa itsenäisenä valtiona. Maa on voittanut maailmanmestaruuden edellisen kerran vuonna 2010. 

Tšekki menetti kolme huipputason jääkiekkopelaajaa lento-onnettomuudessa, joka tapahtui Venäjällä Jaroslavlissa 7. syyskuuta 2011. Menehtyneet pelaajat olivat Josef Vašíček, Karel Rachůnek, ja Jan Marek.

Vuonna 2012 Tšekki kärsi kaikkien aikojen suurimman tappionsa, kun se hävisi Suomelle Ruotsin EHT-turnauksessa. Samana vuonna se saavutti maailmanmestaruuskilpailuista pronssia.

Maa järjesti maailmanmestaruuskilpailut vuonna 2015. Vuonna 2012 voitetun pronssin jälkeen Tšekin menestys hiipui, eikä joukkue yltänyt mitalisijoille maailmanmestaruuskilpailuissa tai olympialaisissa. Tuo onkin pisin aika, kun Tšekki on jäänyt mitaleitta. Vuoden 2022 talviolympialaisissa Tšekki pelasi historiansa huonoimmat arvokisansa jäätyään turnauksessa 9. sijalle. Samana keväänä joukkue saavutti viimeinen mitalin arvokisoista, kun se voitti maailmanmestaruuskilpailuiden pronssiottelun. Joukkueen valmentaja Kari Jalonen oli joukkueen ensimmäinen ulkomaalaisvalmentaja. Samalla hänestä tuli ensimmäinen suomalaisvalmentaja, joka voitti arvokisamitalin jonkin muun maanjoukkueen kuin Suomen päävalmentajana. Hänen apuvalmentajanaan toimi Kalle Kaskinen. Kuitenkin seuraavana vuonna joukkue oli maailmanmestaruuskilpailujen kahdeksas, mikä on joukkueen kaikkien aikojen huonoin sijoitus maailmanmestaruuskilpailuissa.

Sijoitukset

Maailmanmestaruuskilpailuissa 

*Vuosi lihavoituna jolloin Tšekki on ollut kisaisäntä.

Olympialaisissa 
 1994 – 5. 
 1998 – kultaa
 2002 – 7. (joukkue)
 2006 – pronssia (joukkue)
 2010 – 7.
 2014 – 6.
 2018 – 4.
 2022 – 9.

World Cup 
 1996 – alkulohkot
 2004 – 3. 
 2016 – 6.

Maailmanranking 
Vuodelta 2002 ei ole julkaistu virallista rankingia. Kun Kansainvälinen jääkiekkoliitto julkaisi vuonna 2003 ensimmäisen listauksen, sen yhteydessä kuitenkin listattiin joukkueiden teoreettiset sijoitukset vuonna 2002. Tuolloin Tšekin jääkiekkomaajoukkue oli 1. sijalla. Virallisissa listauksissa joukkue ei ole koskaan ollut 1. sijalla.
 2003 – 3.
 2004 – 4.
 2005 – 3.
 2006 – 2.
 2007 – 4.
 2008 – 5.
 2009 – 6.
 2010, helmikuu – 6.
 2010, toukokuu – 5.
 2011 – 5.
 2012 – 3.
 2013 – 4.
 2014, helmikuu – 5.
 2014, toukokuu – 5.
 2015 – 6.
 2016 – 6.
 2017 – 6.
 2018, helmikuu – 5.
 2018, toukokuu – 6.
 2019 – 5.
 2020 – 5.
 2021 – 6.
 2022, helmikuu – 7.
 2022, toukokuu – 6.
 2023 – 8.

Tunnetuimpia pelaajia 

 Ondrej Palat 
 Jaroslav Bednář 
 Petr Bříza
 Petr Čajánek
 Jan Čaloun
 Roman Čechmánek 
 Roman Červenka
 Jiří Doležal
 Radek Dvořák
 Patrik Eliáš
 Martin Erat
 Roman Hamrlík
 Dominik Hašek
 Martin Havlát
 Milan Hejduk
 Aleš Hemský
 Jan Hlaváč
 Milan Hnilička
 Roman Horák
 Jan Hrdina
 Vladimír Hudáček
 Jaromír Jágr
 Otakar Janecký
 Tomáš Jelínek
 František Kaberle
 Tomáš Kaberle
 Drahomír Kadlec
 Tomáš Kapusta
 Petr Kořínek
 Filip Kuba
 Pavel Kubina
 František Kučera
 Jiří Kučera
 Tomáš Kucharčík
 Jaroslav Kudrna
 Jiří Lála
 Robert Lang
 Marek Malík
 Jan Marek
 Milan Michálek
 David Moravec
 Petr Nedvěd
 Pavel Patera

 Ondřej Pavelec
 Kamil Piroš
 Martin Procházka
 Václav Prospal
 Petr Průcha
 Martin Prusek
 Karel Rachůnek
 Robert Reichel
 Pavel Rosa
 Petr Rosol
 Martin Ručínský
 Miloslav Hořava
 Dárius Rusnák
 Bedřich Ščerban
 Marek Schwarz
 Jiří Šejba
 Roman Šimíček
 Jaromír Šindel
 Martin Škoula
 Jiří Šlégr
 Jaroslav Špaček
 Antonín Stavjaňa
 Martin Štěpánek
 Patrick Štefan
 Martin Straka
 Oldřich Svoboda
 Petr Sýkora
 Petr Tenkrát
 Radek Ťoupal
 Roman Turek
 Viktor Ujčík
 Oldřich Válek
 Josef Vašíček
 Otakar Vejvoda
 Tomáš Vlasák
 Jakub Voráček 
 Tomáš Vokoun
 Vladimír Vůjtek
 David Výborný
 Jiří Vykoukal
 Richard Žemlička
 Marek Židlický

Kokoonpanoja 
Olympiakisat 1994
Olympiakisat 1998
Olympiakisat 2002
World Cup 2004
Olympiakisat 2006
MM-kisat 2008
MM-kisat 2009
MM-kisat 2010
MM-kisat 2012
MM-kisat 2013
MM-kisat 2014
MM-kisat 2015
MM-kisat 2017

Katso myös 

 Tšekkoslovakian jääkiekkomaajoukkue
 Tšekin alle 20-vuotiaiden jääkiekkomaajoukkue
 Luettelo jääkiekon Tšekin mestareista

Lähteet

Aiheesta muualla 
 Tšekin jääkiekkoliiton kotisivut 
 Tšekki IIHF:n sivuilla 
 Tšekki nationalteamsoficehockeyssä 
 Kansainvälisen jääkiekkoliiton IIHF:n Top 100 -tarinoiden tarina Tšekin jääkiekkomaajoukkueesta vuoden 1998 olympialaisissa Story #10 (arkistoitu alkuperäisestä) 

Jääkiekkomaajoukkueet
Tšekin jääkiekko
Seulonnan keskeiset artikkelit